FEJN SEJRIN2 lil ħabib li jaf Għaddejna mit-talqib tal-ħajja, Għaddejna mit-taħlit tal-ħajja, Tlajna, taħt it-toqol tal-ħsieb, It-tliegħi mwiegħra, Rajna u doqna l-qrusa Ta' qlub bla hniena, Ta' qlub li fihom nixfet U waqgħet bħal frotta mħassra L-għanja ta' mħabba, Rajna l-ferħ u r-rebħ Rajna jidħak is-sebħ, U mbagħad, mill-ġdid, L-imrar u n-niket, L-imrar u n-niket. Issa wasalna, t-tnejn bla nifs, għajjiena, F'salib it-toroq ta' dil-ħajja mħabbta. Dawk li rawna telgħin Nitliegħbu w naqbżu Mill-għatba tat-tfulija Għall-qasam taż-żgħużija, Jiftakruna—mhux kif aħna l-lum, Bħal żewġt irjus maqtugħa Imma żewġ żgħażagħ hienja, Qalbna tbaqbaq bl-idijal tal-ħajja. Il Dik kienet is-saltna li tlifna, Dik kienet il-ħolma li seħħet Għal ftit, u ntfiet X'ħin sebaħ filgħodu, u sibna, Iswed aktar mid-dlam innifsu, Il-qerq tal-bnedmin. Hafna sellmulna w daħkulna fil-ġid, Biex l-għada fin-niket insewna, U dawrulna spallejhom. i Kbira l-mibegħda ta' min Rawwem qalbu fis-saħta w fid-dnub. Thħossha teqirdek X'ħin tgħaddi minn fuqek, Taħraq daqs in-nar, Il-ħadida mikwija. tal-għira Tal-għajb u tal-ħażen. Trid tgħajjat bil-biża' Trid tgħajjat bl-uġigħ, U l-għajta tmut, maħnuqa, Ġo sidrek fgat bid-demm tar-rabja. Habib, irbatna qalbna Fuq dil-biċċa blata Li tissejjaħ ħajja, Imdawra b'baħar ta' mibegħda Li jrid jiblagħna, Li jrid jiblagħna. Habib, fejn sejrin Hosbiena, ingħaġġlin ' Ninsabu mexjin, rasna mgħaddsa, Mal-qatta li ma tafx Jekk hix ħajja jew mejta, Li taħdem biex tiekol, Li tiekol biex tgħix. Ġo qalbha ma ssibx Ebda mħabba sabiħa, Fi ħsiebha ma tara ebda rabta Mal-glorja li ssaltan 'Il fuq min hawnhekk. U jekk xi ħadd jiftillu Jgħolli, ħarira, rasu, Il-kotra tidħak bih, Il-kotra tkasbru 10 taħqru, Il-kotra tgħaffġu taħt il-qilla tagħha. Iżda, min għandu jixgħel Fid-dawl ta' ħsiebu d-dawl ta' fehmiet kbar Qatt 1ma joħroġ tellief. Jitlef, iva, għal ftit, imma Fl-aħħar jirbaħ, u jirbaħ fis-sewwa. Dalma ta' mħuħ, Dalma li dejjem tikber Fil-waħa u l-kruha, Tinsab iddur madwarna. L-irjieħ. qed jonfħu Bħal qabda rwieħi jokorbu, Is-sema tal-progress u ċ-ċiviltà Tkeffen fis-sħab tas-saħta, U t-tempesta L Li ilna nistennew minn ħin għall-ieħor Riesqa—dejjem riesqa, Qalila, qerrieda, faħxija, Dalma ta' mħuħ. tinsab iddur madwarna, Imħuħ ta' nies mexjin Bil-madmad fuq spallejhom, Bis-sawt jagħti fuq daharhom Imbenġel bil-ħqir u bix-xogħol, Habib, fejn sejrin Hosbiena, mgħaġġlin, Ma' dal-qtajja ta' nies7 Qegħdin f'nofs it-triq. Għad baqa' X'ningħasru fil-ħasra u l-uġigħ, Għad baqa' x'nitħabtu w x'nitmiegħku fit-trab Waqt li naqsmu Did-dalma li twaħħax Tal-kotra li tilfet Kull sens tas-sabiħ, Ħabib, nimxu 'l quddiem Għat-tmiem, għat-tmiem, għat-tmiem. ĠUŻE CHETCUTI.